Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 1011/12/5511	Žilina, 30.5.2014
EEČ : 2-43-269-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno e, odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX XXXXX 
sa v skúšobnej dobe, určenej uznesením prokurátora Okresnej prokuratúry Žilina zo dňa 9.4.2013, spisová značka 3 Pv 1011/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 27.11.2012 v čase asi o 19:00 hod. v Žiline na pánskom WC na 3. poschodí OD Mirage vyšiel z kabínky s nohavicami spustenými ku členkom a s obnaženým pohlavným údom a následne sa rukou sexuálne uspokojoval tým spôsobom, že onanoval pred XXXXX, nar. 18.04.1998, XXXXX, nar. 10.01.1999, a XXXXX, nar. 16.08.1999,

Uznesením prokurátora Okresnej prokuratúry Žilina zo dňa 9.4.2013, spisová značka 3 Pv 1011/12/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora OP Žilina sp. zn. 3Pv 1011/12  zo dňa 09.04.2013, právoplatným dňa 20.04.2013, bolo podmienečne zastavené trestné stíhanie proti obv. XXXXX pre prečin výtržníctva podľa § 364 ods. 1 písm. e), ods. 2 písm. c) Tr. zák., so skúšobnou dobou v trvaní 12 mesiacov, ktorá uplynula dňa 20.04.2014.

Vzhľadom ku skutočnosti, že obv. XXXXX počas skúšobnej doby viedol riadny život, nedopustil sa žiadneho protispoločenského konania, splnil tak všetky zákonné podmienky pre vyslovenie o osvedčení sa v skúšobnej dobe. 

Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor